**Noaptea**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noaptea

E noaptea peste care va ninge cu sclipiri.

Curând, obloane verzi vor zăvorî ferestre,

se-ntunecă perdele cu broderii-zidiri,

ce au viori pictate din veşnice orchestre.

E noaptea-n care curg, ca râurile-aprinse,

prin braţele-adunate în jurul unui dor,

sclipirile de stele, ce cad din boltă, ninse

pe aripile-ntinse, ce mă ridică-n zbor.

Călătoresc spre stele, cu gândurile ninse,

ce poartā rochii lungi, cu fir de dor brodate,

cu braţele în zbor, de sărutāri cuprinse

și-aud în mine tare, o inimă ce bate.